**Svijet je predivan**

 **(What a wonderful world)**

Naslonjena na jubox vrtim kosu prstima i u ritmu dobrog, starog Luis Amstronga, rolama (šefova ideja) u ritmu se gibam lijevo – desno. Zvono na ulaznim vrati,a vraća me u sadašnjost. Uspravim se i namjestim kutu, nabacim smješak na lice i automatski govorim: *Dobro jutro, dobrodošli u zalogajnicu s najboljim domaćim kolačima u gradu.* Toni me pogleda preko ramena i odmahnuvši rukom *sjeda* na svoje mjesto. Donosim mu pitu od jabuke i veliku šalicu kave s vrućim mlijekom.

Već je skoro podne, a ja još nisam našla vremena sjesti i odmoriti se. Noge me već bole od rolanja, a tek mišići usta zbog osmijeha*. Najveća dobrodošlica svakom gostu je osmijeh na licu djelatnika naše male obitelji,* prolaze mi šefove riječi kroz misli. Da, mislim, svi se smiješimo, ali ne i šef.

Navlačim kaput, omotam vrat kao novogodišnji poklon, rukavice, ruka u zraku za pozdrav; zvono na vratima (kao limena glazba za ispraćaj) i moj korak u slobodu.

Vani su se pahuljice snijega počele igrati i mirišu božićni kolači. Djeca se radosno igraju, školski praznici su počeli; ja se probijam kroz rijeku ljudi. Nos mi se crveni od hladnoće, a iz usta mi izlazi para, kao da pušim više cigareta odjednom.

Zađem za ugao i bum. Na podu sam. Visoka, crna muška osoba se ispričava i pomaže mi da se dignem s poda. Gledam prekrasan par ledeno-plavih očiju; mame mi osmijeh na lece, koji se trenutak poslije sledio: *Uh, moj šef*. *Zašto ne gledate kuda* *hodate?*, dobro poznati glas me pita. U trenu sam otresla snijeg s kaputa i mahnuvši rukom produžila naprijed. Kako mi diže živce taj čovjek, pomislih u sebi.

*Lea!* Čujem, visoki, gotovo piskutavi glas s druge strane ulice. Mašem i gledajući lijevo i desno prelazim ulicu. Prilazi m joj i padam u zagrljaj. Moja brijateljica se vratila iz *bijelog* svijeta. Sjedamo u kafić popiti vruću čokoladu i kako bi pretresle događaje od našeg zadnjeg susreta. Tri sata, najmanje, prepričavala je Nena gdje je bila, što je radila i koga je upoznala. I kao šlag na kraju servirala mi je vijest da se zaručila. Za najboljeg, najljepšeg muškarca na svijetu. Grlim je, sretna i šapćem joj kako joj je to sigurno najljepši božićni poklon. *Da, da!* govori ona pokazujući mi zaručnički prsten. *A ti?*, pita ona. *A ja!* *Ništa i nitko zanimljiv u mom životu. Posao, staklenik s cvijećem, moja maca Kifi i moj šef. Uh! I ne znaš kako me nervira. Iz dana u dan sve više. Leo ovo, Lea ono. Možeš zamisliti, maloprije kad smo se sudarili (i ja spretno, kao uvijek, pala) učinilo mi se, na trenutak, najmanji odsječak vremena, kako ima najljepši par očiju što sam vidjela.* Smijulji mi se Nena i šapće: *Sviđa ti se, sviđa.* Gledam oko sebe i lupajući je prstima po ruci, stišavam je, kao da je izrekla najveću tajnu na svijetu. Naravno, s mišlju je li netko čuo najveću ludost što je prevalala preko usta.

Otključavam vrata svog malog stana i Kifi mi prilazi, mota mi se oko nogu tražeći jelo. Dajem joj hranu iodlazim na terasu. *Zašto ti je staklenik dva puta veći od stana i zašto sve novce trošiš na biljke, kad trava i sama raste?*Nena me uvijek pita. Moje lice poprima blaženi izgled i osmijeh mi se razlijeva licem. Rapsodija cvjetajućih kaktusa i orhideja puni mi srce veseljem. Na malom mjestu toliko boja i veselja, a vani , hladni, bijeli pokrivač. Moja oaza.

Bježim kroz gustu maglu, hladno mi je i suze mi se slijevaju niz lice. Sova se oglasila i ja sam se ukipila na mjestu. Strah me je. Odjednom, bijela svjetlost me zasljepljuje. Prilazi mi konj. Njegov mi jahač pruža ruku, koju prihvaćam i hvatam se za slamku spasa. Moj spasitelj. Moj šef.

Budna sam. Najveća mora nije magla, ni šuma, ni sova, već moj spasitelj.Uh! Moj šef! *Sviđa ti se!* odjekuju mi Nenine riječi. *Nema šanse*., pokrivam se preko glave i pokušavam zaspati.

Još par dana do Božića, a ja još nisam kupila poklone. Ovih dana je ludnica na poslu. Neko posebno vrijeme, svi su razdragani i svi žele još jedan kolač pojesti. Nisam vidjela šefa već nekoliko dana i to me čudi. U nekom suludom i nesuvislom razmišljanju mogla bih reći kako mi nedostaje. Njegovo prebacivanje i nezadovoljstvo u svemu. Treba ovo, treba ono…

Kao vjetar ulazi Nena s muškarcem koji je, odmah sam vidjela po načinu kako je gleda, sigurno njezin zaručnik. *Evo ga, to ti je on*, smije se i gura Marka prema meni. Pružam ruku. Zvono na vratima, moj osmijeh se ledi. Uh! Moj šef! Zaljubljeni se okreću u smjeru mog pogleda. Marko širi ruke, prilazi bliže i pada u zagrljaj moga šefa. Muško tapšanje i nevjerica gdje su se susreli. Lea i ja se pogledavamo zbunjeno.

*Kako prikladna pjesma za naš ponovni susret*, govori moj šef. skrećući nam pozornost na dobrog starog Luisa Armstronga i njegove stihove: *I see friends shaking hands, saying How do you do?, they realy say I love you.* Dižem obrvu čudeći se izljevu emocija moga šefa. Zanesena mislima nisam ni čula kako je *pao* dogovor za Badnjak i doček Božića, zajedno. *Ideš?*govore, gledajući me, tri para očiju. Klimnem glavom potvrdno.

Muku mučim što da šefu odnesem za poklon. Neni i Marku sam namjenila dva prekrasna kaktusića što su se ispreplela i sada čine, gotovo oblik srca. Imaju male plave i crvene cvjetiće. Savršeno.

Stojim pred vratima šefove kuće, držeći šareno umotani im poklonima, prebacujući se s noge na nogu. Čekam da mi netko otvori vrata. Moj ih šef otvara i poziva me da uđem. U predvorju čujem smijeh i zveket čaša. Veselo društvo me pozdravlja i poziva da im se pridružim. Kažu kako sam nekoliko pića u zaostatku.

Držeći čašu u ruci, razgledavam kuću. *Lijepo*, islim u sebi. Prilazi mi šef sa osmijehom na licu. Kao dječak ponosan na svoju igračku zove me u razgledanje njemu najdražeg dijela kuće. Osmijeh djeteta krasi mu lice dok pali svjetlo i me gura u (ne vjerujem) staklenik. Pred očima mi se razlijeva rapsodija boja, oblika, veličina egzotičnih biljaka…

Iz dnevne sobe se čuju taktovi dobrog starog Luisa Armstronga i riječi *What a wonderful world…*Prima me za ruku i poziva na ples. Uh! A ja mu kupila novčanik.

 (Tina Perić 4.c 200..)